
ŠIAULIŲ MIESTO SAVIVALDYBĖS ADMINISTRACIJOS
ŠVIETIMO SKYRIUS

SPRENDIMO PROJEKTO „DĖL ŠIAULIŲ MIESTO SAVIVALDYBĖS TARYBOS 2015 M. GRUODŽIO 28 D. SPRENDIMO NR. T-363 „DĖL DIDŽIAUSIO LEISTINO ŠIAULIŲ MIESTO SAVIVALDYBĖS BIUDŽETINIŲ ĮSTAIGŲ PAREIGYBIŲ SKAIČIAUS NUSTATYMO“ PAKEITIMO“ 
AIŠKINAMASIS RAŠTAS

2023 m. spalio 11 d.
Šiauliai


Šio sprendimo tikslas – pakeisti Šiaulių miesto savivaldybės 2015 m. gruodžio 28 d. sprendimą Nr. T-363 „Dėl didžiausio leistino Šiaulių miesto savivaldybės biudžetinių įstaigų pareigybių skaičiaus nustatymo“ ir nustatyti didžiausią leistiną Šiaulių miesto savivaldybės švietimo įstaigų pareigybių skaičių. 

Savivaldybės taryba 2015 m. gruodžio 28 d. sprendimu Nr. T-363 „Dėl didžiausio leistino Šiaulių miesto savivaldybės biudžetinių įstaigų pareigybių skaičiaus nustatymo“ yra patvirtinusi didžiausią leistiną pareigybių skaičių kiekvienai Šiaulių miesto savivaldybės (toliau – Savivaldybė) biudžetinei švietimo įstaigai. 

Dėl besikeičiančios situacijos švietimo įstaigose – padidėjusio klasių (grupių), specialiųjų ugdymosi poreikių turinčių vaikų skaičiaus, atsiradusių papildomų funkcijų ir veiklų – būtina keisti nustatytą didžiausią leistiną darbuotojų pareigybių skaičių:
. Mokytojų pareigybių skaičius klasei apskaičiuojamas vadovaujantis Mokymo lėšų apskaičiavimo, paskirstymo ir panaudojimo tvarkos aprašu, patvirtintu Lietuvos Respublikos Vyriausybės 2018 m. liepos 11 d. nutarimu Nr. 679.  Nuo 2023 m. rugsėjo 1 d. Šiaulių miesto bendrojo ugdymo  mokyklose pasikeitus klasių  ir mokinių skaičiui,  didžiausias leistinas pareigybių skaičius didinamas 15,59 mokytojų pareigybių.
. Dėl pasikeitusio darbo krūvio sandaros padidėjo ikimokyklinio ugdymo pedagogų pareigybių – 13,52.
. Švietimo įstaigose, didėjant specialiųjų ugdymosi poreikių turinčių vaikų skaičiui ir siekiant  jiems užtikrinti kokybišką savalaikę švietimo pagalbą, būtina didinti švietimo pagalbos specialistų (specialiųjų pedagogų, socialinių pedagogų, logopedų) ir mokytojo padėjėjo pareigybių skaičių.
Bendrojo ugdymo mokyklose ir lopšeliuose-darželiuose, atsižvelgiant į Pedagoginės psichologinės tarnybos rekomendacijas, steigiama 31,35 mokytojo padėjėjų pareigybės („ Saulėtekio“ gimnazijoje – 1, Gegužių progimnazijoje – 5, „Juventos“ progimnazijoje – 0,5, Medelyno progimnazijoje – 1,25, „Rasos“ progimnazijoje – 6, Rėkyvos progimnazijoje – 1, Salduvės progimnazijoje – 0,5, Zoknių progimnazijoje – 0,5, lopšelyje-darželyje „Berželis“– 2, lopšelyje-darželyje „Gluosnis“ – 2, lopšelyje-darželyje „Kregždutė – 1, lopšelyje-darželyje „Vaikystė“– 3, lopšelyje-darželyje „Žirniukas“ – 1, lopšelyje-darželyje „Pasaka“– 1, „Santakos“ ugdymo centre – 3).
. Steigiamos kitos švietimo pagalbos pareigybės ir pareigybės papildomoms veikloms:
 Didždvario gimnazijoje steigiama 1 tarptautinio bakalaureato pagrindinio ugdymo programos koordinatoriaus pareigybė;
. Sporto gimnazija pati pradėjo organizuoti mokinių maitinimą, todėl reikalingos 7 valgyklos darbuotojų pareigybės;
. Dainų progimnazijoje, padidėjus didelių specialiųjų  ugdymosi poreikių  turinčių mokinių, reikalinga 0,5  logopedo pareigybės;
. Jovaro progimnazijoje naujai Visos dienos mokyklos (toliau –VDM)  grupei reikalingos 0,5 mokytojo ir 0,5 mokytojo padėjėjo pareigybės, o švietimo pagalbai užtikrinti – 0,5 logopedo ir 0,5 specialiojo pedagogo pareigybės;
. Medelyno progimnazijoje padaugėjus mokinių, kuriems reikalinga švietimo pagalba, steigiamos  0,4  specialiojo pedagogo  0,6 logopedo pareigybės;
. Rasos progimnazijoje nuo rugsėjo 1 d. pradėjus veikti ketvirtai  VDM klasei, steigiamos 0,5 klasės kuratoriaus  ir 1 klasės kuratoriaus padėjėjo pareigybės; 
. Rėkyvos progimnazijoje priešmokyklinio ugdymo grupei (toliau – PUG) reikalingos 1,75 mokytojo ir 1 mokytojo padėjėjo pareigybės, o švietimo pagalbai užtikrinti steigiamos 0,3 specialiojo pedagogo ir 0,5 logopedo pareigybės. Įsteigta antra VDM grupė ir reikalingos 0,5 VDM mokytojo ir 0,5 VDM mokytojo padėjėjo pareigybės.;
. Salduvės progimnazijoje švietimo pagalbai užtikrinti reikalingos 0,25 logopedo, 0,25 specialiojo pedagogo pareigybės;
. Zoknių progimnazijoje naujai įsteigta VDM klasė ir reikalingos 0,5 klasės vadovo  ir 1 klasės vadovo padėjėjo pareigybės. Įsteigta antra PUG ir  reikalingos 0,5  mokytojo ir 0,75  mokytojo padėjėjo pareigybės. Padaugėjus specialiųjų poreikių mokinių skaičiui reikalingos 0,25 specialiojo pedagogo ir 0,25 logopedo pareigybės;
. Centro pradinėje mokykloje papildomai įsteigta VDM grupė ir reikalingos 0,5 VDM mokytojo ir 0,5 VDM mokytojo padėjėjo pareigybės. Nuo 2024 m. sausio 1 d. maitinimo paslaugas teiks pati mokykla, todėl reikalingos 5,5 virtuvės darbuotojų pareigybės.  Dėl pasikeitusios darbo krūvio sandaros steigiama 0,4 PUG mokytojo pareigybė;
. „Saulės“ pradinėje mokykloje švietimo pagalbai užtikrinti  reikalinga 0,5 specialiojo pedagogo pareigybės; 
. Lopšelyje-darželyje „Ąžuoliukas“ steigiama 0,25 specialiojo pedagogo pareigybė;
. Lopšelyje-darželyje „Berželis“ steigiama 1,38 specialiojo pedagogo pareigybė;
. Lopšelyje-darželyje „Bitė“ steigiamos 2 specialiojo pedagogo pareigybės;
. Lopšelyje-darželyje „Dainelė“ steigiamos  0,5 socialinio pedagogo pareigybė, 0,25 specialiojo pedagogo pareigybės; 
. Lopšelyje-darželyje „Gluosnis“ steigiamos 0,25 specialiojo pedagogo pareigybės;
. Lopšelyje-darželyje „Kregždutė“ steigiamos 0,4 judesio korekcijos specialisto pareigybės;
. Lopšelyje-darželyje „Vaikystė“ steigiamos 0,5 logopedo, 0,5 specialiojo pedagogo, 0,5 judesio korekcijos specialisto pareigybės;
. Lopšelyje-darželyje „Pasaka“ steigiamos 0,1 logopedo, 0,4 specialiojo pedagogo pareigybės; 
. Lopšelyje-darželyje „Trys nykštukai“ steigiama 0,75 specialiojo pedagogo pareigybės;
. „Santakos“ ugdymo centre kuriamas konsultavimo skyrius ir reikalingos šios pareigybės – 1 psichologo, 2 socialinio pedagogo, 3 specialiojo pedagogo, 2,5 logopedo, 1 ergoterapeuto, 2 auklių, 2 vairuotojų pareigybės;
. Pedagoginei psichologinei tarnybai, siekiant užtikrinti švietimo pagalbos teikimo didesnį veiksmingumą ir efektyvumą, reikalingos 2 psichologo, 1 logopedo, 2 specialiojo pedagogo pareigybės.
. Lopšelyje-darželyje „Sigutė“ po reorganizacijos (prijungtas lopšelis-darželis „Coliukė“) pasikeitė pareigybių skaičius – 57,8 pareigybės. 
Dėl minėtų priežasčių darbuotojų (pedagogų ir kitų darbuotojų) pareigybių skaičius 64 Šiaulių miesto savivaldybės švietimo įstaigose didėja 115,44 pareigybės dalies.   

Pasekmės teigiamos, nes Savivaldybės biudžetinėms įstaigoms bus nustatytas optimalus pareigybių skaičius.

Nebus keičiami ir naikinami teisės aktai.

Sprendimui įgyvendinti papildomų teisės aktų nereikės.

Pareigybės bus išlaikomos iš įstaigoms patvirtintų asignavimų darbo užmokesčiui.
Sprendimo projekto antikorupcinis vertinimas.
Antikorupcinio vertinimo pažyma nerengiama.
Sprendimo projektą parengė Šiaulių miesto savivaldybės administracijos Švietimo skyrius. Tiesioginis rengėjas: Švietimo skyriaus patarėja Sandra Verenkaitė-Bubliauskienė, tel. 38 64 70. Projekto iniciatoriai: Šiaulių miesto savivaldybės administracijos Švietimo skyrius.

